****

REPUBLIKA HRVATSKA

KARLOVAČKA ŽUPANIJA

OPĆINA RAKOVICA

OPĆINSKO VIJEĆE

KLASA: 024-02/25-01/08

URBROJ: 2133-16-3-25-1

Rakovica, \_\_\_\_\_\_\_\_ 2025.

Na temelju članka 35. stavak 1, točka 5 Zakona o lokalnoj i područnoj (regionalnoj) samoupravi (“Narodne novine” br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), članka 7. stavak 1 i 2 Zakona o ustanovama (“Narodne novine” br. 76/93, 29/97, 47/99, 35/08, 127/19 i 151/22), te članka 24. Statuta Općine Rakovica ("Službeni glasnik Općine Rakovica", broj 11/20-godina izdavanja VI, broj 11/21 ,12/21-godina izdavanja VII, 7/22- godina izdavanja VIII i 3/23), Općinsko vijeće Općine Rakovica na svojoj 6. sjednici održanoj dana \_\_\_\_\_\_\_\_\_ 2025. godine donosi

**Odluku o pokretanju inicijative za prijenos 50% osnivačkih prava Općine Rakovica nad Javnom ustanovom Baraćeve špilje – za upravljanje zaštićenim prirodnim vrijednostima na području Općine Rakovica - na Karlovačku županiju**

**Članak 1.**

Upravno vijeće Javne ustanove Baraćeve špilje – za upravljanje zaštićenim prirodnim vrijednostima na području Općine Rakovica na 31. sjednici održanoj 24. studenog 2025. godine donijelo je zaključak kojim predlažu statusne promjene na način da se kao suosnivač Javne ustanove Baraćeve spilje, uz dosadašnjeg osnivača Općine Rakovica uključi i Karlovačka županija te da se proširi djelatnost Ustanove na upravljanje, zaštitu i očuvanje kulturnim dobrima.

**Članak 2.**

Temeljem zaključka iz članka 1. ove Odluke, Općinsko vijeće Općine Rakovica pokreće inicijativu za prijenos svojih osnivačkih prava nad Javnom ustanovom Baraćeve špilje (u daljnjem tekstu: Ustanova) koja je osnovana Odlukom Općinskog vijeća Općine Rakovica (KLASA: 612-07/19-01/04, URBROJ: 2133/16-19-15 (”Službeni glasnik Općine Rakovica”, br. 10/19, godina izdavanja VI) od 19. prosinca 2019. godine, na Karlovačku županiju kao drugog osnivača.

Nakon prijenosa, osnivačka prava nad Ustanovom dijele se jednako između Općine Rakovica (50%) i Karlovačke županije (50%), uz očuvanje kontinuiteta rada Ustanove i njezinih djelatnosti.

**Članak 3.**

Razlozi za pokretanje inicijative su sljedeći:

1. **Regionalni interes i strateški razvoj**: Ustanova upravlja Značajnim krajobrazom Baraćeve špilje i područjem Natura 2000 te predstavlja prirodnu i kulturnu cjelinu od iznimne važnosti koja nadilazi lokalni okvir. Ustanova djeluje na prostoru od ključnog značaja za razvoj održivog turizma, zaštitu prirodnih posebnosti te očuvanje podzemnih geoloških struktura, špiljske faune i krajobraznih vrijednosti.

Uključivanje regionalne samouprave omogućit će snažnije strateško planiranje, bolju integraciju u regionalne razvojne programe, unapređenje infrastrukturnih ulaganja i veću koordinaciju između različitih javnih tijela u području zaštite prirode, turizma i održivog razvoja.

1. **Kulturni i povijesni interes:** Proširenjem djelatnosti Ustanove na upravljanje kulturnim dobrima jača se institucionalni okvir za zaštitu arheoloških nalazišta, speleološke baštine, tradicijskih objekata i drugih kulturnopovijesnih vrijednosti. Suradnja općinske i regionalne razine omogućit će kvalitetniju valorizaciju kulturne baštine, razvoj edukativnih sadržaja, stručnih istraživanja, kulturnih programa te dodatnu afirmaciju identiteta i povijesne baštine Karlovačke županije.
2. **Financijski i upravni benefiti**: Dijeljena osnivačka prava smanjit će financijski teret Općine Rakovica, omogućit će veću stabilnost Ustanove kroz proračunska sredstva županije i poboljšati efikasnost upravljanja.

**Članak 4.**

Općinski načelnik Općine Rakovica ovlašten je po stupanju na snagu ove Odluke istu dostaviti Karlovačkoj županiji u cilju pokretanj postupka prijenosa osnivačkih prava.

**Članak 5.**

Ova Odluka stupa na snagu osmi dan od dana objave u „Službenom glasniku Općine Rakovica“.

PREDSJEDNIK OPĆINSKOG VIJEĆA

Zoran Luketić, bacc.oec.